गांधी का अछूतों के प्रति प्रेम इतना था कि वे उनको, उनके भाई-बंधुओं से भी सुरक्षित रखना चाहते थे! रामेश्वर अग्निभोज नामक एक स्नातक और जानेमाने स्वाधीनता संग्राम सैनानी को डा. नारायण भास्कर खरे के मंत्रिमंडल में शामिल किया गया। डा. खरे, सेंट्रल प्राविन्सेज एंड बरार के अगस्त 1937 से जुलाई 1938 तक मुख्यमंत्री (तब राज्य सरकारों के मुखियों को प्रधानमंत्री कहा जाता था) थे। गांधी ने अग्निभोज को मंत्री बनाने के लिए खरे को सार्वजनिक रूप से फटकारा। उन्होंने कहा कि वे ‘‘अनुसूचित जाति के सदस्यों में इस तरह की उच्च महत्वाकांक्षाएं पैदा किए जाने के खिलाफ हैं।’’ [5] खरे इससे इतना घबरा गए कि उन्होंने कांग्रेस के इस ज़िद्दी तानाशाह को प्रसन्न करने के लिए अपनी मंत्रीपरिषद को तुरंत भंग कर दिया। स्पष्टतः, गांधी जानते थे कि महत्वाकांक्षा अछूतों के लिए बुरी है और द्विजों के लिए अच्छी! क्यों न महात्मा के पाखंड और कपट का जश्न मनाने के लिए एक दिन निर्धारित कर दिया जाए?